Martin Løwstrøm Nyenget

Martin Løwstrøm Nyenget (født 1992) er en norsk langrennsløper som representerer Lillehammer Skiklub. Han kommer fra tettstedet Siggerud, i Nordre Follo kommune. Nyenget ble olympisk mester i langrenn da han gikk andre etappe på Norges lag som vant stafetten i Vinter-OL 2026 i Milano Cortina. I de samme vinterlekene tok han sølv på 50 km klassisk og bronse på 20 km skiatlon.

 Karriere 
Nyenget tok sin videregående utdanning ved Norges Toppidrettsgymnas på Lillehammer.

Han debuterte i verdenscupen med en 41.–plass på femmila i Holmenkollen i mars 2014.

Han vant Skandinavisk Cup sammenlagt sesongen 2015/16 og sesongen 2017/18.https://www.skiforbundet.no/globalassets/04-gren---medier/langrenn/poenglister/skandinavisk-cup/2017-2018/overall-standing-2018.pdf Han tok sin første seier i verdenscupen da han vant i femmila i Holmenkollen 6. mars 2022. Han vant Reistadløpet i 2022 og 2023, og Summit 2 Senja i 2023.

I VM 2025 i Trondheim tok han sølv på 20 km skiatlon og ble verdensmester da han deltok på Norges lag som vant 4 x 7,5 km stafett. I NM 2025 del 2 på Hovden vant han både 10 km fristil og 50 km klassisk, begge med intervallstart.

I OL 2026, der langrennsøvelsene ble avholdt i Val di Fiemme, tok han bronse på 20 km skiatlon, og han gikk andre etappe på Norges lag som ble olympisk mester på stafett. De øvrige på laget var Emil Iversen, Einar Hedegart og Johannes Høsflot Klæbo. På den avsluttende 50 km klassisk med fellesstart kom han på andreplass; Det ble tredobbelt norsk, med Johannes Høsflot Klæbo på førsteplass og Emil Iversen på tredje.

 Verdenscupseire 
Nr.DatoStedDisiplinDistanserenn (som ikke inngår i tour) og tourer sammenlagt 1.     Oslo  50 km klassisk 2.     Ruka  10 km klassisk 3.     Lillehammer  10 km fristil 4.     Davos  20 km klassisk 5.     Oslo  20 km klassisk 6.      Ruka  10 km klassisk 7.     Oberhof  10 km klassiskVerdenscupseiere totalt: 7Oppdatert per 19. februar 2026

 Referanser 

 Eksterne lenker 


Kategori:Norske langrennsløpere
Kategori:Olympiske mestere for Norge
Kategori:Olympiske mestere i langrenn
Kategori:Olympiske bronsemedaljevinnere for Norge
Kategori:Olympiske bronsemedaljevinnere i langrenn
Kategori:Verdensmestere i langrenn
Kategori:Norgesmestere i langrenn
Kategori:Deltakere for Norge under Ski-VM 2021
Kategori:Deltakere for Norge under Ski-VM 2023
Kategori:Deltakere for Norge under Ski-VM 2025
Kategori:Deltakere for Norge under Vinter-OL 2026
Kategori:Langrennsløpere under Vinter-OL 2026
Kategori:Medaljevinnere under Vinter-OL 2026